Jordskjelv rystet bygninger i Tokyo
De kraftige rystelsene varte i opptil et halvt minutt og fikk høyhusene i Tokyo til å svaie, opplyser øyenvitner. Skjelvets episenter lå innenlands og nord for Tokyo, opplyser seismologer. Det er ikke registrert avvik ved atomkraftverk som ligger i nærheten av der skjelvet rammet hardest, melder den japanske statskanalen NHK.
Japan ble mandag rammet av et kraftig jordskjelv, målt til en styrke på 6,2. Det er ingen fare for en ny tsunami, ifølge eksperter.